Source: https://www.riigiteataja.ee/akt/121072011003
Timestamp: 2020-01-20 07:44:14+00:00
Document Index: 3971341

Matched Legal Cases: ['§ 19', '§ 34', '§ 19', '§ 34', '§ 39', '§ 10', '§ 10']

(6) Isiksuseomaduste sobivuse hindamise testi tegemise või essee kirjutamise keskmiseks ajaks arvestatakse 60 minutit. Vestluse keskmiseks ajaks arvestatakse 75 minutit.
(1) „Audiitortegevuse seaduse” § 19 lõike 1 punktides 1–3 ja 5 nimetatud kutseeksami jao ning § 34 lõike 1 punktis 1 nimetatud kutseeksami siseaudiitori eriosa alamosa korraldamise ja vastuvõtmise eest võetava kutseeksamitasu suuruse mooduli tasemel määrab järelevalvenõukogu. Kutseeksamitasu tasutakse Audiitorkogu arveldusarvele.
(1) Avalikkusele suunatud kutseeksamiga seotud info avaldatakse audiitortegevuse registri infosüsteemi (edaspidi registri infosüsteem) kodulehel üldkasutatavas arvutivõrgus aadressil www.audiitortegevus.ee.
(2) Kui eksamineeritav soovib teha „Audiitortegevuse seaduse” § 19 lõike 1 punktides 1–3 või 5 nimetatud kutseeksami jagu või § 34 lõike 1 punktis 1 nimetatud kutseeksami siseaudiitori eriosa alamosa, esitab Rahandusministeerium registri infosüsteemi vahendusel järelevalvenõukogule arvamuse eksamineeritava „Audiitortegevuse seaduse” § 39 lõikes 2 sätestatud nõuetele vastavuse kohta eksamikomisjonile.
(1) Kutseeksam võetakse vastu järelevalvenõukogu määratud ajal ja kohas ning tehniliste vahenditega. Kutseksam viiakse läbi kasutades registri infosüsteemi. Isiksuseomaduste sobivuse hindamiseks korraldatava vestluse korral kajastatakse vaid vestluse tulemused registri infosüsteemis.
(4) Eksamiruumis võivad viibida eksamineeritavad ja eksamikomisjoni esimehe määratud isikud. Eksamikomisjoni esimehe määratavatest isikutest on vähemalt kaks eksamikomisjoni liiget, kes jälgivad kutseeksamil kehtiva korra täitmist ja otsustavad eksamikomisjoni pädevusse jäävaid küsimusi.
(1) Enne kutseeksami alustamist tutvustatakse eksamineeritavale registri infosüsteemi vahendusel kutseeksami läbiviimise olulisemaid üksikasju ning võimaldatakse tutvuda kutseeksami korra ja muu asjakohase regulatsiooniga.
(1) Kutseeksami sooritusi hindavad mooduli tasemel vähemalt 2 eksamikomisjoni liiget.
(3) Kutseeksami sooritus, kus ülesandele on antud täiesti õige vastus annab 10 punkti ja vale vastus 0 punkti. Täiesti õige lahenduskäik annab 6 punkti, arvutuskäik 3 punkti ja põhjenduse või viite lisamine 1 punkti. Osaliselt õige vastuse korral otsustab antavate punktide arvu eksamikomisjon.
Veaparandus - Parandatud ilmne ebatäpsus sõnas „vastuse” Riigi Teataja seaduse § 10 lõike 3 alusel arvestades Rahandusministeeriumi 28.02.2014 taotlust nr 1.1-13/2800.
(7) Kutseeksami sooritatuse otsustab kutseeksami tulemuste põhjal kahe nädala jooksul pärast kutse või kutsetaseme saamiseks vajaminevate jagude või alamosade soorituste hindamist järelevalvenõukogu. Järelevalvenõukogu teavitab kutseeksami sooritamisest viivitama eksamineeritavat ja Rahandusministeeriumi.
(9) Kui eksamineeritu on kõik kutseeksami jaod või alamosad, mida ta on kutse või kutsetaseme saamiseks kohustatud sooritama, sooritanud, teeb järelevalvenõukogu Rahandusministeeriumile ettepaneku anda eksamineeritule tema esitatud avalduses märgitud kutse või kutsetase.
(1) Eksamikomisjoni teenindab Audiitorkogu.
Veaparandus - Parandatud ilmne ebatäpsus sõnas „teisiti” Riigi Teataja seaduse § 10 lõike 3 alusel arvestades Rahandusministeeriumi 28.02.2014 taotlust nr 1.1-13/2800.
(2) Eksamikomisjoni töövormiks on kutseeksami vastuvõtmine (sh kutseeksami soorituste hindamine) ja koosolek.
(1) Eksamikomisjoni esimees määrab kutseeksami vastuvõtmise töörühma vähemalt kaks eksamikomisjoni liiget, kes võtavad kutseeksami vastu ja kutsub nad tagasi. Kutseeksami vastuvõtmise töörühm tegutseb eksamikomisjoni nimel.
(3) Kutseeksami vastuvõtmise töörühm on otsustusvõimeline, kui osutamisest võtavad osa kõik sellesse eksamikomisjoni esimehe määratud eksamikomisjoni liikmed.
(4) Kui kutseeksami vastuvõtmise töörühmas on kaks eksamikomisjoni liiget, loetakse eksamikomisjoni otsus vastuvõetuks, kui otsus on vastu võetud töörühma määratud eksamikomisjoni liikmete konsensusega. Konsensuse mittesaavutamisel võetakse küsimus uuesti arutamisele ja otsustamisele, kaasates sellesse vähemalt töörühma eksamikomisjoni liikmed ja eksamikomisjoni esimehe.